wickkiey/tamil-wikipedia-chunked huggingface dataset:
# அம்பாறை மாவட்ட பள்ளிவாசல்கள்

## நிந்தவூர்

;நிந்தவூர் ஜும்மா பள்ளிவாசல்  
இந்த ஊரின் புராதன பெயர் **பனிச்சவட்டுவான்** என்பதாகும். 17ம் நூற்றாண்டின் முற்பகுதியில் ஆரம்பிக்கப்பட்ட இப்பள்ளிவாசலின் முதலாவது புனருத்தானத்தை மூத்தாச்சி மரைக்காரும் குழுவினரும் செய்துள்ளதாக அறியக் கிடைக்கிறது. பின்னர் 1942, 1950, ம் ஆண்டுகளில் புனருத்தானம் செய்யப்பட்ட இது, 1986 ம் ஆண்டு அமீர் மேர்சாவினால் ஆரம்பித்து வைக்கப்பட்ட புனர்நிர்மாணத்தின் பின்னர் பிரமாண்டமானதொரு பள்ளிவாசலாகத் திகழ்கின்றது.  
;நிந்தவூரிலுள்ள ஏனைய பள்ளிவாசல்கள்  
- மஸ்ஜிதுல் முஜாஹிதீன்
-
- சாலிமிய்யா தைக்கா
-
- மஸ்ஜிதுல் மினன்
-
- மஸ்ஜிதுல் ஹக்
-
- மஸ்ஜிதுல் பலாஹ்
-
- தஃஹியதுல் ஹிதாயா பள்ளிவாசல்
-
- மஸ்ஜிதுல் ஜன்னாஹ்
-
- றஹ்மானியா தைக்கா
-
- மஸ்ஜிதுல் றவாஹா
-
- மத்திய தைக்கா
-
- அட்டப்பள்ளம் பள்ளிவாசல்
-
- மஸ்ஜிதுல் ஜலாலியா
-
- மஸ்ஜிதுல் அப்றார்
-
- மஸ்ஜிதுல் ஜென்னத்துல் பிர்தெளஸ்
-
- மஸ்ஜிதுல் நூர்
-
- றகுமானியாபுரம் தைக்கா
-
- மஸ்ஜிதுல் றஹ்மத்துல்லாஹ்
-
- அல்-மர்ஜா பள்ளிவாசல் (அரசடி)
-
- 40 முழ ஒளலியா கபுரடி தைக்கா
-
# அம்பாறை மாவட்ட பள்ளிவாசல்கள்

## நெய்னாகாடு

;நெய்னாகாடு ஜும்மா பள்ளிவாசல்  
நெய்னாகாடு கிராமம் தற்பொழுது ஹயாத்துநபிகுடி என்று அழைக்கப்படுகின்றது. இது சம்மாந்துறையிலிருந்து தெற்கே எட்டு கிலோமீற்றர் தூரத்தில் அமைந்துள்ளது. 1958 ம் ஆண்டில் கேட்முதலியார் எம்.எஸ்.காரியப்பரினால் இப்பள்ளிவாசல் ஆரம்பிக்கப்பட்டது.  
;மல்வத்தை மஜீத்புரம் அல் மஸ்ஜிதுல் மஜீத் ஜும்மா பள்ளிவாசல்  
1962 ல் ஆரம்பிக்கப்பட்ட இது மீண்டும் 1968 ல் திருத்தம் செய்யப்பட்டது.  
;அம்பாறை ஜும்மா பள்ளிவாசல்  
1957ம் ஆண்டு ஆரம்பிக்கப்பட்ட இப்பள்ளிவாசல் 1958, 1963, 1987, 1990 ஆகிய ஆண்டுகளில் புனருத்தானம் செய்யப்பட்டது. தற்போது அம்பாறை நகரத்தில் வசிக்கும் 150 முஸ்லிம் குடும்பங்கள் மற்றும் வேலைபுரியும் முஸ்லிம் உத்தியோகத்தர்கள் ஐந்து வேளை தொழுகையையும், ஜும்மா தொழுகையையும் நிறைவேற்றுகின்றனர்.
# அம்பாறை மாவட்ட பள்ளிவாசல்கள்

## பசறிச்சேனை

;பசறிச்சேனை ஜும்மா பள்ளிவாசல் (பெரியஉல்லை)  
இந்தியாவைச் சேர்ந்த அபூசாலி மெளலானா அவர்களின் முயற்சியால் 1950ம் ஆண்டு இப்பள்ளிவாசல் சிறுகொட்டிலாக ஆரம்பிக்கப்பட்டது. பின்னர் 1978 ல் நிரந்தர கட்டடமாக மாற்றம் பெற்றது.
# அம்பாறை மாவட்ட பள்ளிவாசல்கள்

## பட்டியடிப்பிட்டி

;பட்டியடிப்பிட்டி ஜும்மா பள்ளிவாசல்  
அக்கரைப்பற்றின் மேற்கில் ஒரு கிலோமீற்றர் தூரத்தில் அமைந்திருக்கும் இவ்வூரில் 1930 ம் ஆண்டில் இப்பள்ளிவாசல் ஓலைக்கொட்டிலாக ஆரம்பிக்கப்பட்டது. 1957 ம் ஆண்டு ஏற்பட்ட பெருவெள்ளத்தினால் சேதமுற்று புனருத்தானம் செய்யப்பட்ட இது, 1978 ம் ஆண்டு ஏற்பட்ட சூறாவளியினால் மீண்டும் பழுதடைந்து, நிரந்தரக் கட்டிடமாகக் கட்டப்பட்டது. இங்கு முகம்மது மெளலானா அவர்களின் சமாதி உள்ளது.
# அம்பாறை மாவட்ட பள்ளிவாசல்கள்

## பள்ளிக்குடியிருப்பு

;பள்ளிக்குடியிருப்பு ஜும்மா பள்ளிவாசல்  
அக்கரைப்பற்றுக்கு மேற்கே மூன்று கிலோமீற்றர் தூரத்தில் உள்ள இக் கிராமத்தில் 1939 ம் ஆண்டு இப்பள்ளிவாசல் ஆரம்பிக்கப்பட்டது. ஆரம்பததில் ஓலைக்குடிசையாக இருந்த இது 1950, 1957, 1967, 1983, 1990, 1995 ஆகிய வருடங்களில் சிறிது சிறிதாகப் புனரமைக்கப்பட்டு தற்போது அழகிய முகப்புடனும், மினாராக்களுடனும் உள்ள பள்ளிவாசலாகப் பரிணாமம் பெற்றுள்ளது.  
;பள்ளிக்குடியிருப்பிலுள்ள ஏனைய பள்ளிவாசல்கள்  
- அல் மஸ்ஜிதுல் அறூஸ்
-
- அல் மஸ்ஜிதுல் ஜன்னாஹ்
-
- இலுக்குச்சேனை ஜும்மா பள்ளிவாசல்
-
- இசங்கணிச்சீமை ஜும்மா பள்ளிவாசல்
-
- ஆலிம்நகர் ஜும்மா பள்ளிவாசல்
-
- அம்பலத்தாறு (வேகாமத்து வெளி) ஜும்மா பள்ளிவாசல்
-
- புட்டம்பை ஜலாலியா ஜும்மா பள்ளிவாசல்
-
- முல்லைத்தீவு ஜும்மா பள்ளிவாசல்
# அம்பாறை மாவட்ட பள்ளிவாசல்கள்

## பாலமுனை

;பாலமுனை ஜும்மா பள்ளிவாசல்  
19 ம் நூற்றாண்டின் முற்பகுதியில் சிறிய ஓலைக்குடிசையாக ஆரம்பிக்கப்பட்ட இது 1901, 1960, 1985, 1995 ம் ஆண்டுகளில் திருத்தங்கள் மேற்கொள்ளப்பட்டு இன்று விசாலமான பள்ளிவாசலாகக் காணப்படுகின்றது.  
;பாலமுனைக் கிராமத்திலுள்ள ஏனைய பள்ளிவாசல்கள்  
- அல்ஹிதாயா மஸ்ஜித்
-
- மஸ்ஜித் அல்தானாபுஸெய்றி தைக்கா
-
- மஸ்ஜிதுல் கைமா
-
- ஹுசைனிய்யா கிராமப் பள்ளிவாசல்
-
- றிப்இ இப்னு ஆமிர் பள்ளிவாசல்
-
- சின்னப்பாலமுனை றியாழுல் ஜென்னாஹ் ஜும்மா பள்ளிவாசல்
-
- மஜ்மஉஸ்ஸாலிஹீன் புதிய ஜும்மா பள்ளிவாசல்
# அம்பாறை மாவட்ட பள்ளிவாசல்கள்

## பொத்துவில்

;பொத்துவில் ஜும்மா பள்ளிவாசல்  
19 ம் நூற்றாண்டின் ஆரம்பத்தில் ஜெயிலான் என்ற ஊரிலிருந்து இங்கு வருகை தந்த குஞ்சுமூஸா ஒளலியா அவர்களினால் இப்பள்ளிவாசல் ஓலைக்குடிசையாக ஆரம்பித்து வைக்கப்பட்டது என்பதாக பரம்பரையாகக் கூறப்பட்டு வருகின்றது. 1904 ம் ஆண்டில் நீற்றுக் கொட்டகையாக இருந்த இப்பள்ளிவாசல் 1956 ல் அப்துல் றஸ்ஸாக் மெளலானா அவர்களின் முயற்சியால் புதிய கட்டிடம் நிர்மாணிக்கப்பட்டது. தற்போது ஊரார்களின் முயற்சியால் தனவந்தர் ஒருவரின் அனுசரனையுடன் புதிய மாடிகளைக் கொண்ட பள்ளிவாசல் நிரமாணிக்கப்பட்டு வருகின்றது.  
;பொத்துவிலிலுள்ள ஏனைய பள்ளிவாசல்கள்  
- அந் நூறானிய்யா பள்ளிவாசல்
-
- அந்நஜாத் பள்ளிவாசல்
-
- மஸ்ஜிதுல் பலாஹ்
-
- முகையதீன் மஸ்ஜித்
-
- அல் றஹ்மானியா நகர பள்ளிவாசல்
-
- அல் முனீறா பள்ளிவாசல்
-
- ஹிஜ்றா நகர் பள்ளிவாசல்
-
- அல் பத்தாஹ் பள்ளிவாசல்
-
- அல் கைறாத் பள்ளிவாசல்
-
- அல் பஹ்றியா பள்ளிவாசல்
-
- அல் ஹுதா பள்ளிவாசல்
-
- அல் முனவ்வறா பள்ளிவாசல்
-
- அல் றஹ்மானியா பள்ளிவாசல்
-
- ஹிதாயாபுரம் ஸாபி மஸ்ஜித்
-
- அல் அக்ஸா பள்ளிவாசல்
-
- அல் மஸ்ஜிதுர் றஹ்மானிய்யா, சவானை
-
- அல் மஸ்ஜிதுர் றஹ்மானிய்யா, அறுகம்பை
-
- அஸ்ரப்நகர் ஜும்மா பள்ளிவாசல், செங்காமம்
-
- சின்னஉல்லை ஜும்மா பள்ளிவாசல், அறுகம்பை
# அம்பாறை மாவட்ட பள்ளிவாசல்கள்

## மாவடிப்பள்ளி

; மாவடிப்பள்ளி முகைதீன் ஜும்மா பள்ளிவாசல்  
காரைதீவுக்கும் சம்மாந்துறைக்கும் இடையில் அமைந்திருக்கும் மாவடிப்பள்ளிக் கிராமத்தில் 17 ம் நூற்றாண்டில் புற்று மண்ணால் கட்டப்பட்ட இப்பள்ளிவாசல் 1925, 1975 ஆகிய வருடங்களில் புனர்நிர்மாணம் செய்யப்பட்டுள்ளது.  
'''மாவடிப்பள்ளி மர்கஸ் பள்ளிவாசல்  
1974 ம் ஆண்டு கேட் முதலியார் எம்.எஸ்.காரியப்பர் மற்றும் டொக்டர் மீராலெப்பை ஆகியோரின் முயற்சியால் இப்பள்ளிவாசலுக்கான நிலம் ஒதுக்கப்பட்டு 1975 ல் பள்ளிவாசலும், குர்ஆன் பாடசாைலயும் ஆரம்பிக்கப்பட்டது. 1985 ல் தப்லீக் ஜமாஅத்தாரினால் புதிய பள்ளிவாசல் கட்டப்பட்டது.
# அம்பாறை மாவட்ட பள்ளிவாசல்கள்

## வரிப்பத்தான்சேனை

;வரிப்பத்தான்சேனை ஜும்மா பள்ளிவாசல்  
ஆரம்பத்தில் மண்குடிசையாக 1880ம் ஆண்டு கட்டப்பட்ட இப்பள்ளிவாசல் 1931, 1974 ம் ஆண்டுகளில் புனருத்தானம் செய்யப்பட்டது.  
;வரிப்பத்தான்சேனையிலுள்ள ஏனைய பள்ளிவாசல்கள்  
- மஸ்ஜிதுல் நூர்
- மஸ்ஜிதுல் அன்வார் தக்கியா  
- மருதமுனை மஸ்ஜிதுன் நூர் ஜும்மா பள்ளிவாசல் யாப்பு - 1989.09.01
- கல்முனைக்குடி ஜும்மா பள்ளிவாசல் வரலாறு - ஹாஜி உஸ்மான் சாஹிப், ஓய்வு பெற்ற அதிபர் எஸ்.ஆதம்பாவா - 1993
- சாய்ந்தமருது ஜும்மா பள்ளிவாசல் வரலாறு - எஸ்.எச்.எம்.ஜெமீல் - 1989
- எம்.எம்.எம்.இப்றாஹிம். அப்துல் ஹமீத் அல் பக்றி வாழ்வும் பணியும், பரகஹதெனியா - 1996
- வித்துவான் எஃப். எக்ஸ். சி. நடராசா (பதிப்பாசிரியர்), மட்டக்களப்பு மான்மியம் - 1962
- Monograph of Batticaloa District of Eastern Province by Mudaliyar S.O.Kanagaratnam
- 1921 and Phillips Baldaus True and Exact Description of the Grater Island of Ceylon - 1672
# பெரியார் அருவி

**பெரியார் நீர்விழ்ச்சி**, தமிழ்நாடு மாநிலம், கள்ளக்குறிச்சி மாவட்டம், கள்ளக்குறிச்சிக்கு அருகேயுள்ள கோமுகி அணைக்கு அருகில் அமையப்பெற்றுள்ளது. கோமுகி அணையிலிருந்து சுமார் 15 கிலோமீட்டர் துரத்தில் வெள்ளிமலை கிராமத்திற்கு அருகில் அமைந்துள்ளது. இந்நீர்வீழ்ச்சி, கள்ளக்குறிச்சியிலிருந்து 28 கி.மீ. தூரத்தில் சாலையோரமாக அமைந்துள்ளது.  
பெரும்பான்மையான நாட்களில் குறைந்த அளவே நீரின் அளவு இருக்கும். மழை பருவ காலங்களில் நீரின் வீழ்ச்சி அளவு மிகவும் அதிகமாக இருக்கும். விழுப்புரம் மாவட்டத்தை சுற்றியுள்ள இடங்களிலிருந்து சுற்றுலாப் பயணிகள் பருவ காலங்களில் இங்கு வந்து இதன் அழகை ரசித்தும், நீர்விழ்ச்சியில் குளித்தும் செல்கின்றனர். செப்டம்பர் மாதம் முதல் டிசம்பர் மாதம் வரை, இங்கு வந்து செல்ல உகந்த காலமாகும். பல்வேறு மூலிகைச் செடிகள் இப்பகுதிகளில் கிடைக்கின்றன.  
பெரியார் நீர்விழ்ச்சியிலிருந்து சுமார் 5 கிலோமீட்டர் துரத்தில் மேகம் நீர்விழ்ச்சி அமையப்பெற்றுள்ளது.
# பண்டைய அச்சுநூல்கள் (1905 ஆம் ஆண்டு)

மதுரைப் புதுமண்டபம் வி. என். இராகவக்கோன் புத்தகக் கடையில் கிடைக்கும் புத்தகங்கள் என்று ஒரு பட்டியல் உள்ளது. அது அந்த இராகவக்கோன் பதிப்பித்த ஆத்திசூடி வெண்பா என்னும் நூலில் இணைப்பாக உள்ளது. அந்த ஆத்திசூடி வெண்பா நூல் 1905 ஆம் ஆண்டு பதிப்பிக்கப்பட்டது.  
பழமையான பட்டியலில் காணப்படும் நூல்கள் அக்காலப் பதிப்புநூல்கள் சிலவற்றை அறிய உதவுகின்றன. வயித்தியம், ஆருடம். சரித்திரம் முதலான பொருள் கூறுகளில் சிந்து, கும்மி, ஒயிலாட்டம் வழிநடைப் பாடல் முதலான நாடோடிப்பாடல் இலக்கியங்களாக அச்சேறியுள்ள நூல்கள் இவை.
# பண்டைய அச்சுநூல்கள் (1905 ஆம் ஆண்டு)

## நூல்கள் 1

அகரவரிசையில் மாற்றித் தரப்படுகின்றன.
| நூல் | குறிப்பு |  |
| --- | --- | --- |
| 18 சாஸ்திரம் அடங்கிய கட்டளைத் திரட்டு | கட்டளைப்பாவாலான திரட்டுநூல் |  |
| அங்கவித்தை தூத லக்ஷ்ண ஆரூடம் | யோகாச உடற்கூறு பற்றிய நூல் |  |
| அண்ணாமலை ரெட்டியார் காவடிச்சிந்து | காவடிப்பாடல் |  |
| அபிமன்னன் சண்டைக் கும்மி | கும்மிப்பாடல் |  |
| அம்பிகாபதி கோவை | கோவை இலக்கியம் |  |
| அம்பிகாவதி சரித்திரம் | வரலாறு |  |
| அம்பிகை வருக்கமாலை | வருக்கமாலை |  |
| அழகர் கோயில் வழிநடைச்சிந்து | வழிநடைப்பாடல் |  |
| ஆத்திசூடி வெண்பா | ஆத்திசூடி வெண்பா |  |
| ஆறெழுத்தந்தாதி சக்கரத்துடன் | சரவணபவ |  |
| உருக்குமாங்கத சரித்திரம் | வரலாறு | } |
# பண்டைய அச்சுநூல்கள் (1905 ஆம் ஆண்டு)

## நுல்கள் 2

| நூல் | குறிப்பு |  |
| --- | --- | --- |
| கதிர்காமமாலை பழனிமாலை | இலங்கை கதிர்காமம் |  |
| கந்தரனுபூதி சக்கரத்துடன் | கந்தரனுபூதி |  |
| காந்தர்வ விவாகச் சிந்து | களவியல் |  |
| கிருஷ்ணாவதாரன் வர்னிப்பு | கண்ணன் கதை |  |
| கெற்பச் சிந்தாமணி | தாய் வயிற்றில் கரு வளர்ச்சி | } |
# பண்டைய அச்சுநூல்கள் (1905 ஆம் ஆண்டு)

## நூல்கள் 3

| நூல் | குறிப்பு |  |
| --- | --- | --- |
| சங்கீதஸ்வரபூஷணி | இசை நூல் |  |
| சங்கீதஸ்வரபூஷணி 2-வது சங்கீத காயகாமிர்த வர்ஷணி | இசை நூல் |  |
| சர்வார்த்து சிற்ப சிந்தாமணி | சிற்பக் கலை |  |
| சித்திராங்கி விலாசம் | ஆண்மகன் உலாப் போந்த காலம் மாறி வேசைப்பெண் உலா வரும் காட்சி |  |
| சித்திராரூடம் விஷவயித்தியம் | நஞ்சு முறிவு வயித்தியம் |  |
| சோதிட ஒயிற்கும்மி | சோதிடம் |  |
| சோதிட நவகிரக மாலை | சோதிடம் | } |
# பண்டைய அச்சுநூல்கள் (1905 ஆம் ஆண்டு)

## நூல்கள் 4

| நூல் | குறிப்பு |  |
| --- | --- | --- |
| தன்வந்திரி வைத்தியக் கும்மி | மருத்துவம் |  |
| தாராசாங்க விஜய சரித்திரம் | வெற்றி வரலாறு |  |
| திரிபுரைமாலை சக்கரத்துடன் | உமை சிவனை மணந்த கதை |  |
| திருவள்ளுவர் நவரத்ன வைதிய சிந்தாமணி 800 | திருவள்ளுவர் பெயரில் தோன்றிய மருத்துவ நூல் | } |
# பண்டைய அச்சுநூல்கள் (1905 ஆம் ஆண்டு)

## நூல்கள் 5

| நூல் | குறிப்பு |  |
| --- | --- | --- |
| பஞ்சதசப் பிரகரணம் | 500 பாடல் ஐங்குறுநூறு போன்ற அமைப்பினைக் கொண்ட நூல் |  |
| மணிமாலிகைச் சரித்திரம் | மணிமாலிகை என்பவளின் வரலாறு |  |
| மதுரைவீரன் கோலாட்டப்பாடல் | மதுரைவீரன் வரலாறு |  |
| மனோன்மணிமாலை சக்கரத்துடன் | மனோன்மணியைப் போற்றும் பாடல் |  |
| மாட்டு வாகடம் சக்கரத்துடன் | மாடு வாங்குபவருக்கு உதவும் விலங்கியல் நூல், சோதிடச் சக்கரப் படத்துடன் |  |
| மாதர் நீதிக் கும்மி | மகளிர் நீதி |  |
| மானாமதுரை மஹாத்மியம் | ஊர் வரலாறு |  |
| மீனாக்ஷியம்மன் சிந்து | மதுரை மீனாட்சி வாழ்த்து |  |
| மூக்கவேளார் அரிச்சந்திர நாடகம் | அரிச்சந்திரன் கதை |  |
| மோகனரஞ்சி தாதி காதல் | தாசியின் காதல் | } |
# பண்டைய அச்சுநூல்கள் (1905 ஆம் ஆண்டு)

## நூல்கள் 6

| நூல் | குறிப்பு |  |
| --- | --- | --- |
| யாப்பருங்கலக் காரிகை மூலமும் உரையும் நயம் பதிப்பு | யாப்பருங்கலக் காரிகை |  |
| வராகிமாலை சக்கரத்துடன் | கூர்ம அவதாரக் கதை |  |
| விபூஷணன் புத்தி புதிது | இராமாயண வீடணன் புத்தி | } |
# காகா காலேல்கர்

**தத்தாத்ரேயா பாலகிருசுனா காலேல்கர்** அல்லது **காகா காலேல்கர் ** (ஆங்கிலம்;Kaka Kalelkar;தேவநாகரி: दत्तात्रेय बाळकृष्ण कालेलकर) ( டிசம்பர் 1, 1895 - ஆகஸ்ட் 21, 1981) என்பவர் இந்திய விடுதலைப் போராட்ட வீரருள் ஒருவர். காந்தியவாதி. மேலும், இவர் ஒரு எழுத்தாளரும், சமூக சீர்திருத்தவாதியும் ஆவார். 1965 ஆம் ஆண்டு தனது குசாராத்தியப் படைப்புக்கு சாகித்ய அகடாமி விருதைப் பெற்றார்.
# காகா காலேல்கர்

## வாழ்க்கை

கர்நாடக மாநிலம் பெல்காம் மாவட்டத்தில் உள்ள பெல்கன்டி என்ற கிராமத்தில் பிறந்தார். அவர் புனே ஃபெர்குஸன் கல்லூரியில் தனது கல்லூரி கல்வியை பயின்றார். கல்லூரிக்கு பிறகு ராஷ்டிரமத் என்ற மராட்டிய தேசிய தினசரி பத்திரிக்கையில் இதழாசிரியருடன் சிறிது காலம் பணியாற்றியுள்ளார். அதன் பிறகு பரோடாவில் உள்ள கங்காதர் வித்யாலாயாவில் ஆசிரியாராக பணியாற்றியுள்ளார்.
# காகா காலேல்கர்

## எழுத்துப்பணிகள்

காலேல்கர் எழுதிய நூல்களின் தலைப்புகளைக் கீழே காணலாம்.
- காந்திய சிந்தனை சாரம் [Quintessence of Gandhian Thought (ஆங்கிலம்)]
- Profiles in Inspiration (ஆங்கிலம்)
- Stray Glimpses of Bapu (ஆங்கிலம்)
- Mahatma Gandhi's Gospel of Swadeshi (ஆங்கிலம்)
- ஒட்டரட்டிதேவரோ (குஜராத்தி) (மேலும் 'Even behind the Bars' என ஆங்கிலத்தில் மொழிபெயர்க்கப்பட்டது)
- உத்ர்கண்டில் பிகின்டி (மராத்தி) (மேலும், 'Even behind the Bars' என ஆங்கிலத்தில் மொழிபெயர்க்கப்பட்டது)
- மகாத்மா காந்தி கா சுதேசி தர்மா (இந்தி)
- ராஷ்ட்ரிய சிக்ஷா கா ஆதர்ஷா (இந்தி)
- சமரான் யாத்ரா (மராத்தி)
- இந்தல்கியாசா பிரசாத் (மராத்தி)
- லோக் மாதா (மராத்தி)
- இலத்தன்சே தந்தேவா (மராத்தி)
- இமயத்தில் பிரவேசம் (மராத்தி)
- இமாலய வனோ பிரவேசம் (குஜராத்தி)
- ஜீவன்-வியாவசுதா (குஜராத்தி)
- பூர்வ ஆப்பிரக்கமான் (குஜராத்தி)
- ஜீவவனோ ஆனந்தம் (குஜராத்தி)
- ஜீவிதவியாவசுதா (குஜராத்தி)
- மாரா சன்சுமரோனோ (குஜராத்தி)
- உகமனோ தேஷ் (குஜராத்தி)
- பிரம்மதேசனோ பிரவேசம் (குஜராத்தி)
- இராகெத்வனோஆனந்தம் (குஜராத்தி)
- பல பகுதி காகா காலேல்கர் கிரந்தவாலி
- பகுதி 5: ஆத்மசரித்திரா
- பாகம் 6: சரித்ரா கீர்த்தனைகளில்
- பகுதி 7: கீதா தரிசனம்
- பகுதி 8: தர்ம
- பாகம் 9: சாகித்ய
- பாகம் 10: டைரி
- பாகம் 11: பாத்திர
காந்தி சரித்ரா கீர்த்தனா (இந்தி)
# 1647

**1647** (**MDCXLVII**) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான சாதாரண ஆண்டு ஆகும்.
# 1647

## நிகழ்வுகள்

- மார்ச் 14 - முப்பதாண்டுப் போர்: பவேரியா, கோல்ன், பிரான்சு, சுவீடன் ஊல்ம் நகரில் அமைதி உடன்பாட்டை எட்டின.
- மே 13 - சிலியின் சான்டியேகோவில் நிலநடுக்கம் ஏற்பட்டது. ஆயிரத்திற்கும் அதிகமானோர் உயிரிழந்தனர்.
- ஆலிவர் கிராம்வெல்லின் புதிய இராணுவம் இலண்டன் நகரைச் சென்றடைந்தது.
- ஆகஸ்டு 8 - ஐரியப் படையினர் இங்கிலாந்து நாடாளுமன்றப் படையினரால் தோற்கடிக்கப்பட்டனர்.
- டிசம்பர் 28 - இங்கிலாந்தின் முதலாம் சார்லசு திருச்சபைச் சீர்திருத்தத்தை மேற்கொள்ளவிருப்பதாக அறிவித்தார். இவ்வறிவிப்பு இரண்டாம் உள்நாட்டுப் போருக்கு வழிவகுத்தது.
- இங்கிலாந்தின் பியூரித்தான் ஆட்சியாளர்களால் கிறித்துமசு தடை செய்யப்பட்டது.
# 1647

## பிறப்புகள்

- மார்ச் 1 - ஜான் டி பிரிட்டோ, போர்த்துக்கீச இயேசு சபை குரு (இ. 1693)
- சூலை 22 - மார்கரெட் மரி அலக்கோக், புனிதர் (இ. 1690)
# இசுமீர்

**இசுமீர்** (*İzmir*) அனத்தோலியாவின் மேற்கு எல்லையில் அமைந்துள்ள பெருநகரம் ஆகும். இது இசுதான்புல், அங்காரா என்பவற்றுக்கு அடுத்த துருக்கியில் மூன்றாவது அதிக மக்கள் தொகை கொண்ட நகரமாகும்.
- எஜ் பல்கலைக்கழகம் – 1955 இல் நிறுவப்பட்டது.
- டொகுழ் எய்ளுள் பல்கலைக்கழகம் – 1982 இல் நிறுவப்பட்டது.
- இசுமீர் பொருளியற் பல்கலைக்கழகம் – இது 2002 இல் இசுமீர் வர்த்தகக் கழகத்தின் முயற்சியால் தனியார் துறையாக நிறுவப்பட்டது.
- யாசார் பல்கலைக்கழகம் – 2001ல் யாசிர் கோல்டிங்கால் நிறுவப்பட்டது.
- இசுமீர் பல்கலைக்கழகம் – 2007 இல் நிறுவப்பட்டது.
- கட்டிப் செலேபி பல்கலைக்கழகம் – 2010 இல் நிறுவப்பட்டது.
- சிபா பல்கலைக்கழகம் – 2010 இல் நிறுவப்பட்டது..  
கீழ் வரும் பல்கலைக்கழகங்கள் இசுமீருக்கு அருகில் அமைந்துள்ளது:
- இசுமீர் தொழினுட்பக் கல்வி நிலையம் – 1992ல் நிறுவப்பட்டது. இசுமீர் தொழினுட்ப கல்வி நிலையமே இந்நகரத்தின் முதலாவது தொழினுட்ப கல்வி நிலையம் ஆகும்.
- கெடிழ் பல்கலைக்கழகம் – 2009 இல் நிறுவப்பட்டது. இது மேனிமேனுக்கு அருகில் அமைந்துள்ளது.  
மொத்தமாக ஒன்பது பல்கலைக்கழகங்கள் இசுமீரிலும், இசுமீருக்கு அருகிலும் அமைந்துள்ளன.
# இசுமீர்

## காலநிலை

இசுமீர் மத்தியதரைக்கடல் காலநிலையை (கோப்பென் காலநிலை வகைப்பாடு: சூடான கோடைகால மத்தியதரைக்கடல் காலநிலை) கொண்டுள்ளது. இது நீண்ட, சூடான மற்றும் வறண்ட கோடை காலத்தைக் கொண்டுள்ளது. இதன் குளிர்காலம் இலேசான குளிரையும் மற்றும் மழையாகவும் காணப்படும். இசுமீரின் வருடாந்த திடீர் மழைவீழ்ச்சி சராசரி ஆகும்; ஆயினும் 77% மழைவீழ்ச்சி நவம்பர் தொடக்கம் மார்ச் வரையே வீழ்கின்றது. மிகுதி மழைவீழ்ச்சி ஏப்ரல் மூலம் மே தொடக்கம் செப்டெம்பர் மூலம் அக்டோபர் வரையும் வீழ்கின்றது. சிறிய அளவு மழைவீழ்ச்சி சூன் தொடக்கம் ஆகஸ்ட் வரை கிடைக்கபெறுகின்றது.  
குளிர் காலத்தில் அதிக வெப்பநிலை வழமையாக இற்கு இடைப்பட்டதாகவே காணப்படும். இசுமீரில் திசம்பர் தொடக்கம் பெப்ரவரி வரை சிலநேரங்களில் அரிதாகவே பனிப்பொழிவு இடம்பெறுகின்றது. கோடை காலத்தின் போது, காற்று வெப்பநிலை சூன் தொடக்கம் செப்டெம்பெர் வரை ஆக அதிகமாக ஏறிச்செல்லும்; எனினும் வழமையாக இற்கு இடையாகவே காணப்படுகிறது.  
மழைவீழ்ச்சி பதிவு = 145.3&nbsp;kg/m2 (29. செப்டம்பர் 2006)  
பனிப்பொழிவு பதிவு = 8.0&nbsp;cm (4. சனவரி 1979)
# மைக்கேல் ராயப்பன்

**மைக்கேல் ராயப்பன்** ஓர் இந்திய அரசியல்வாதியும், ராதாபுரம் சட்டமன்றத் தொகுதியின் சட்டமன்ற உறுப்பினரும், ஆவார். 2011 தமிழக சட்டமன்ற தேர்தலில் ராதாபுரம் சட்டமன்றத் தொகுதியில் தேசிய முற்போக்கு திராவிட கழகம் கட்சியின் சார்பில் போட்டியிட்டு வெற்றிபெற்றார். இவர் தமிழ்த் திரைப்படங்களையும் தயாரித்து வருகிறார். நாடோடிகள், கோரிப்பாளையம், சிந்து சமவெளி உள்ளிட்ட திரைப்படங்களை தனது *குளோபல் இன்போடெயின்மென்ட்* நிறுவனத்தின் வாயிலாக தயாரித்துள்ளார்.
# மைக்கேல் ராயப்பன்

## தயாரித்த திரைப்படங்கள்

| ஆண்டு | திரைப்படம் | இயக்குநர் | நடிகர் | குறிப்புகள் |
| --- | --- | --- | --- | --- |
| 2009 | *நாடோடிகள்* | சமுத்திரக்கனி | சசிகுமார், பரணி, விஜய் வசந்த் |  |
| 2010 | *கோரிப்பாளையம்* | ராசு மதுரவன் | ராமகிருஷ்ணன், விக்ராந்த், ஹரீஷ் |  |
| 2010 | *சிந்து சமவெளி* | சாமி | ஹரீஷ் கல்யாண், அமலா பால் |  |
| 2010 | *தென்மேற்கு பருவக்காற்று* | சீனு ராமசாமி | சரண்யா பொன்வண்ணன், விஜய் சேதுபதி |  |
| 2011 | *ஆடுபுலி* | விஜய் பிரகாஷ் | ஆதி, பிரபு, பூர்ணா |  |
| 2012 | *ஆயிரம் முத்தங்களுடன் தேன்மொழி* | சண்முக ராஜ் | வெங்கடேசன், அக்சரா |  |
| 2013 | *பட்டத்து யானை* | பூபதி பாண்டியன் | விஷால், ஐஸ்வர்யா அர்ஜுன் |  |
| 2014 | *ஒரு ஊர்ல ரெண்டு ராஜா* | ஆர். கண்ணன் | விமல், பிரியா ஆனந்த், சூரி |  |
| 2015 | *ஈட்டி* | ரவி அரசு | அதர்வா, ஸ்ரீ திவ்யா | படப்பிடிப்பில் |
| 2016 | *மிருதன்* | சக்தி சௌந்தர்ராஜன் | ஜெயம் ரவி, லட்சுமி மேனன் | படப்பிடிப்பில் |
# Module:Portal/images/p
["prague"] = "Prague CoA CZ.svg|link=|alt=",
["prehistoric mammals"] = "Smilodon Knight.jpg|link=|alt=",
["prehistoric technology"] = "Roue primitive.png|link=|alt=",
["prescott-russell"] = "Map of Ontario PRESCOTT AND RUSSELL.svg|link=|alt=",
["pretoria"] = "Flag of Pretoria.svg|link=|alt=flag",
["primates"] = "Man of the woods.JPG|alt=icon",
["prince edward island"] = "Flag of Prince Edward Island.svg|link=|alt=flag",
["prisons"] = "Prisonbars.svg|alt=icon",
["private revelation"] = "Tuam Cathedral of the Assumption Sacred Heart Detail 2009 09 14.jpg|alt=icon",
["probability"] = "Nuvola apps atlantik.png|link=|alt=icon",
["professional wrestling"] = "WWE ring.jpg|alt=icon",
["progressive rock"] = "Audio a.svg|link=|alt=",
["prostitution"] = "Bombilla roja - red Edison lamp.svg|link=alt=icon",
["prostitution in the united kingdom"] = "Umbrella-159361.svg|link=|alt=",
["protected areas of india"] = "Nagzira Tiger By Vijay Phulwadhawa.jpg|link=|alt=photo",
["prussia"] = "Flag of Prussia (1892-1918).svg|link=|alt=photo",
["pseudoscience"] = "Question opening-closing.svg|link=|alt=icon",
["psychiatry"] = "American Lady Against The Sky.jpg|alt=icon",
["psychology"] = "Greek uc psi icon.svg|link=|alt=",
["puducherry"] = "Seal of Puducherry (cropped).svg|link=|alt=",
["puebla"] = "Flag of Puebla.svg|link=|alt=flag",
["puerto rico"] = "Flag of Puerto Rico.svg|link=|alt=flag",
["pune"] = "Dagaduseth halwai ganpati temple.jpg|link=|alt=photo",
["punjab"] = "Golden Temple (Harmandir Sahib) in Amritsar, India.jpg|link=|alt=image",
["punjab, india"] = "Emblem-Punjab-Protocol-Manual-page98-appendix12.svg|link=|alt=icon",
["punjab, pakistan"] = "Flag of Punjab.svg|link=|alt=flag",
["punk rock"] = "Crystal Clear app kguitar.png|alt=icon",
["python programming"] = "Python-logo-notext.svg|link=|alt=",
["pyrotechnics"] = "D-W002 Warnung vor explosionsgefaehrlichen Stoffen ty.svg|link=|alt="
}
# இசுக்கூனர்

:
**1**) முகப்புச் சட்டம்
**2**) முக்கோணப்பாய், தொடர்ந்த முன் பாய்மரம்
**3**) (முன்) காஃப் மேற்பாய்
**4**) முன்பாய்
**5**) முதன்மை காஃப் மேற்பாய்
**6**) முதன்மைப் பாய்
**7**) வளை முனை
**இசுக்கூனர்** (schooner) என்பது, ஒரு வகையான பாய்க்கப்பல் ஆகும். இது இரண்டு அல்லது அதற்கு மேற்பட்ட பாய்மரங்களையும் நீளப்பாட்டுக்கு இணையாகப் பொருத்தப்பட்ட பாய்களையும் கொண்டது. இதில் முன் பாய்மரம் மற்றப் பாய்மரங்களிலும் உயரம் குறைவானதாகவும் மூன்று பாய்மரங்கள் உள்ள இசுக்கூனர்களில் முதன்மைப் பாய்மரமான நடுப்பாய்மரம் எல்லாவற்றிலும் கூடிய உயரமானதாகவும், பின் பாய்மரம் முன்பாய்மரத்தைவிட உயரம் கூடியதாகவும் காணப்படும். தொடக்ககால இசுக்கூனர்களில் காஃப் பாயமைப்புக் காணப்பட்டது. தற்காலத்தில் இக்கலங்கள் பெரும்பாலும் பெர்முடா பாயமைப்புக் கொண்டவையாக உள்ளன.  
இவ்வாறான பாய்க்கப்பல்கள் முதன்முதலாக 16 அல்லது 17வது நூற்றாண்டில் ஒல்லாந்தரால் பயன்படுத்தப்பட்டது. இவை 18ம் நூற்றாண்டின் தொடக்கத்திலிருந்து வட அமெரிக்காவில் மேலும் மேம்படுத்தப்பட்டதுடன், நியூ இங்கிலாந்தில் பரவலாகப் பயன்பட்டன. இரண்டு பாய்மரங்களைக் கொண்ட மிகப் பொதுவான இசுக்கூனர்கள், அடிமை வணிகம், தனியார் தாக்குதல் கலங்கள், கடற்போக்குவரத்துத் தடைகளுக்கு அகப்படாமல் தாண்டிசெல்லல், கரைதாண்டிய மீன்பிடி போன்ற வணிகத் தேவைகளுக்குப் பெயர் பெற்றவையாக இருந்தன. செசாப்பீக்கே குடாவில் பல்வேறு தனிச்சிறப்பு வாய்ந்த இசுக்கூனர் வகைகள் உருவாயின. இவற்றுள், பால்ட்டிமோர் கிளிப்பர், பூகேயே, பங்கி போன்றவையும் அடங்கும். இசுக்கூனர்கள், மேற்கிந்தியக் கடற்பகுதிகளில், கடற்கொள்ளைகளின் பொற்காலம் என்று கருதப்பட்ட காலத்தில், வேகத்துக்காகவும் விரைவுச் செயற்பாடுகளுக்காகவும் இசுக்கூனர்கள் கடற்கொள்ளையர்களால் பெரிதும் விரும்பப்பட்டன. இவை ஆழம் குறைந்த கடலிலும் செல்லத்தக்கவை என்பதுடன், அக்காலத்தில் பயன்பாட்டில் இருந்த பிற கப்பல்களிலும் சிறியதாகவும் அதேவேளை வணிகக்கப்பல்களை மிரட்டி அடிப்படுத்தும் அளவுக்குப் போதுமான பீரங்கிகளைக் கொள்ளத்தக்கனவாகவும் இருந்தன.  
19ம் நூற்றாண்டின் பிற்பகுதியிலும், 20ம் நூற்றாண்டின் முற்பகுதியிலும், அத்திலாந்திக்கின் இரு பக்கங்களிலும் இசுக்கூனர்கள் பெயர் பெற்றிருந்தன. ஆனால், ஐரோப்பாவில் "கட்டர்" வகைக் கப்பல்களுக்கு இடம்விட்டு படிப்படியாக இசுக்கூனர்கள் ஒதுங்கிக்கொண்டன.
# நவம்பர் 2015 பாரிசுத் தாக்குதல்

நவம்பர் 14 அன்று இசுலாமிய அரசு இத்தாக்குதல்களுக்கு உரிமை கோரியது. சிரிய உள்நாட்டுப் போர் மற்றும் ஈராக்கிய உள்நாடுப் போர்களில் பிரான்சின் பங்களிப்பே இத்தாக்குதல்களுக்கு முக்கிய காரணமாகக் கூறப்படுகிறது. இத்தாக்குதல்கள் "உள்நாட்டு உதவியுடன்" வெளிநாடு ஒன்றிலேயே திட்டமிடப்பட்டதாக பிரான்சுவா ஆலந்து தெரிவித்தார். இத்தாக்குதல்கள் "போர்த் தன்மையானது" என அவர் கூறினார்.  
இரண்டாம் உலகப் போருக்குப் பின்னர் பாரிசில் நடந்த மிகக் கொடூரமான தாக்குதலாகவும், 2004 மாட்ரிட் தாக்குதலுக்குப் பின்னர் ஐரோப்பிய ஒன்றியத்தில் இடம்பெற்ற கொடூரமான தாக்குதலாகவும் இது பார்க்கப்படுகிறது.
# நவம்பர் 2015 பாரிசுத் தாக்குதல்

## இதனையும் காண்க

- ஒற்றை ஓநாய் தாக்குதல்
# மெய்மறந்தேன் பாராயோ

***மெய்மறந்தேன் பாராயோ*** (*Meymarandhen Paaraayo*) என்பது 2015இல் வெளிவந்த ***பிரேம் இரத்தன் தன பாயோ*** (*Prem Ratan Dhan Payo*, இந்தி: *प्रेम रतन धन पायो*) என்ற இந்தித் திரைப்படத்தின் தமிழ் மொழியாக்கம் ஆகும். இத்திரைப்படம் ***பிரேம இலீலா*** (*Prema Leela*) என்ற பெயரில் தெலுங்கிலும் மொழியாக்கம் செய்யப்பட்டு வெளியிடப்பட்டது. சூரச்சு ஆர். பருசாத்தியா இத்திரைப்படத்தை எழுதி, இயக்கியுள்ளார். பாடல்களுக்கான இசையை இமேசு இரேசாமியா வழங்கியுள்ளார்.
# மெய்மறந்தேன் பாராயோ

## பாடல்கள்

இமேசு இரேசாமியா இத்திரைப்படத்திற்கு இசையமைத்துள்ளார். 2015 நவம்பர் 3ஆம் நாள், திரைப்படத்தின் இசைத்தொகுப்பைத் தி-சீரீசு வெளியிட்டது.
# பார்க்

**பார்க்** (barque, barc, அல்லது bark) என்பது, ஒரு வகையான பாய்க்கப்பல். இது, மூன்று அல்லது அதற்கு மேற்பட்ட பாய்மரங்களைக் கொண்டது. முன் பாய்மரமும், முதன்மைப் பாய்மரமும் குறுக்குப் பாயமைப்புக் (rigged square) கொண்டது. பின் பாய்மரம் முன்-பின் பாயமைப்புக் (rigged fore-and-aft) கொண்டது.
# பார்க்

## பெயர்

18ம் நூற்றாண்டில், பிரித்தானிய அரச கடற்படை, அதன் வழமையான வகைப்பாட்டுக்குள் அடங்காத ஒரு கப்பலுக்கு "பார்க்" என்ற பெயரைப் பயன்படுத்தியது. பிரித்தானியக் கடற்படைத் தலைமை யேம்சு குக்கின் ஆய்வுப் பயணத்துக்காக ஒரு கப்பலை வாங்கியபோது, அதை எ.எம்.பார்க் *என்டெவர்* என்னும் பெயரில் பதிவு செய்தனர். ஏற்கெனவே பயன்பாட்டில் இருந்த சுலூப் வகைக் கப்பலான "என்டெவர்" என்பதில் இருந்து வேறுபடுத்துவதற்காகவே "பார்க்" என்னும் சொல் சேர்க்கப்பட்டது.
# பார்க்

## பாயமைப்பு

18ம் நூற்றாண்டின் இறுதியில், "பார்க்" என்னும் பெயர், ஒரு குறித்த வகையான பாய்த் திட்டம் கொண்ட எந்தவொரு கப்பலையும் குறிக்கப் பயன்பட்டது. இது மூன்று அல்லது அதற்கு மேற்பட்ட பாய்மரங்களையும், பின் பாய்மரத்தில் முன்-பின் பாயமைப்பும், ஏனைய பாய்மரங்களில் குறுக்குப் பாயமைப்பும் கொண்டதாக இருந்தது. 19ம் நூற்றாண்டில் பாய்க்கப்பல்களின் பொற்காலம் என வர்ணிக்கப்படும் காலத்தில் "பார்க்" கப்பல்கள் முக்கிய பங்காற்றின. குறைந்த பணிக்குழுவுடன் இயங்கிய போதிலும், கடல்வழிகளைக் கண்டடைவதில் முழுப் பாயமைப்புக் கப்பல்களுக்கு இணையாக இவை விளங்கின.  
உழைப்புச் செறிவு கொண்ட குறுக்குப் பாய்கள் குறைவாக இருப்பதால், முழுப் பாயமைப்புக் கப்பல்கள், "பிரிக்" பாயமைப்புக் கப்பல்கள் ஆகியவற்றைவிடக் குறைந்த பணிக்குழுவுடன் இயங்க முடிவது "பார்க்" கப்பல்களின் சாதகமான தன்மைகளுள் ஒன்று. இவற்றின் பாயமைப்பும் செலவு குறைவானது. இசுக்கூனர், பாக்கென்டைன் போன்ற கப்பல்களைவிடத் திறமையாகச் செயற்படக்கூடிய "பார்க்", கையாள்வதற்கு இலகுவானதும், காற்றின் திசையில் செல்வதற்கு முழுப் பாயமைப்புக் கப்பல்களிலும் சிறந்ததுமாகும். பொதுவாக முழுப் பாயமைப்புக் கப்பல்களே அக்காலக் கப்பல்கள் அனைத்திலும் சிறந்தது எனினும், முன்-பின் பாயமைப்புக் கப்பல்களே காற்றின் திசையில் செல்ல மிகவும் உகந்தவை. இதனால், இரண்டினதும் சிறப்புக் கூறுகளைக் கொண்ட "பார்க்" நல்ல இணக்கமான தீர்வாக அமைந்தது.
# பார்க்

## எடுத்துக்காட்டுகள்

நல்ல நிலையில் உள்ள வணிக "பார்க்"குக்கான ஒரு எடுத்துக்காட்டு பொமேர்ண் ஆகும். இது இப்போது ஆலண்ட் கடல்சார் அருங்காட்சியகத்தில் உள்ளது. 1887ல் கட்டப்பட்ட சிகின் எனும் மரத்தாலான "பார்க்" ஒரு அருங்காட்சியகக் கப்பலாக துர்க்குவில் உள்ளது. 1841ல் வெள்ளோட்டம் விடப்பட்ட மரத்தாலான திமிங்கில வேட்டைக் கப்பலான சார்லசு டபிள்யூ. மோர்கன் என்னும் "பார்க்" 1921ல் சேவையில் இருந்து விலக்கப்பட்டு, ஒரு அருங்காட்சியகக் கப்பலாக இப்போது கானெக்டிக்கட்டில் உள்ள மிசுட்டிக் துறைமுகத்தில் உள்ளது.
# மு. அண்ணாமலை

**இராஜா சர் திவான் பகதூர் சா.இராம.மு.அண்ணாமலை செட்டியார்** (Raja *Sir Diwan Bahadur Satappa Ramanatha Muttaiya Annamalai Chettiar*) சுருக்கமாக **இராஜா அண்ணமலை செட்டியார்**, தமிழ்நாட்டைச் சேர்ந்த ஓர் இந்திய தொழிலதிபர், வங்கியாளர், கல்வியாளர் ஆவார். சிதம்பரத்தில் உள்ள அண்ணாமலைப் பல்கலைக்கழகத்தின் நிறுவனர். பெரும் வள்ளல். **செட்டிநாட்டு இராஜா** என்னும் பரம்பரைப் பட்டத்தை பிரித்தானிய அரசாங்கம் இவருக்கு வழங்கியது.  
தமிழிசையை ஆய்வு செய்ய 1941 இல் அண்ணாமலைப் பல்கலைக்கழகத்துக்கு இவர் வழங்கிய நிதிப் பங்களிப்பு, தமிழிசை இயக்கத்துக்கு ஒரு உந்துதலாக அமைந்தது.  
சென்னை மாகாண முதல் சட்டசபைக்கு நேரடி தேர்தலில் 1921 ஆம் ஆண்டு தேர்ந்தெடுக்கப்பட்ட சட்டமன்ற உறுப்பினராவார்.
# மு. அண்ணாமலை

## குடும்பம்

- சா. இராம. முத்தையா செட்டியார் - தந்தை
- சா. இராம. மு. சிதம்பரம் செட்டியார் - அண்ணன்
- சா. இராம. மு. இராமசாமி செட்டியார் - அண்ணன்
# மாலத்தீவின் வரலாறு

**மாலத்தீவு** *(The Maldives )* என்பது 1192 தீவுகளை உள்ளடக்கிய, 26 இயற்கையான பவளத்தீவுகள் கொண்டிருக்கும் ஒரு நாடாகும்.
# மாலத்தீவின் வரலாறு

## வரலாற்றுப் பின்னணி

ராடன் எனப்படும் ராசாக்களாலும் எப்போதாவது ராணின் எனப்படும் ராணிகளாலும் மிகவும் பண்டைய காலத்திலிருந்தே மாலத்தீவு ஆளப்பட்டு வந்துள்ளது. இந்தியப் பெருங்கடலின் முக்கியமான கடல் பாதையில் இத்தீவு அமைந்துள்ளதால் வரலாற்று ரீதியாக முக்கியத்துவம் பெற்று வந்துள்ளது. இந்தியாவும் இலங்கையும் மாலத்தீவின் அண்டை நாடுகளாக இருக்கின்றன. இவ்விரு நாடுகளும் பல நூற்றாண்டுகளாக மாலத்தீவுடன் நெருங்கிய கலாச்சார மற்றும் பொருளாதாரத் தொடர்பு கொண்டுள்ளன. பலகறை சங்கு என்ப்படும் கடல் பொருள் மாலத்தீவுகளுக்கு முக்கிய ஆதாரமாக விளங்கியுள்ளது. பின்னர், இச்சங்குகள் ஆசியா முழுவதும் மற்றும் கிழக்கு ஆப்பிரிக்காவின் கடலோரப் பகுதிகளிலும் பணமாகப் பயன்படுத்தப்பட்டுள்ளன. பண்டைய இந்தியாவில் அரசாண்ட கலிங்கர்களின் தாக்கம் இத்தீவில் அதிகமாகக் காணப்படுகிறது. இவர்களே கடல் வழியாக இலங்கை மற்றும் மாலத்தீவுகளுக்கு வியாபாரத்திற்காக வந்துள்ளனர். தவிர பௌத்த மதத்தையும் இத்தீவில் பரப்புவதற்கும் காரணமாக இருந்துள்ளனர். எனவே, பண்டைய இந்து மதமும் அதன் கலாச்சாரமும் மாலத்தீ வின் உள்ளூர் கலாச்சாரத்தில் அழிக்க முடியாத அளவிற்கு இரண்டறக் கலந்துள்ளன.  
ஐரோப்பியக் காலனிய சக்திகள் இந்தியப் பெருங்கடலின் கடல்வழி வர்த்தகத்தில் ஆதிக்கம் செலுத்தத் தொடங்கிய 16 ஆம் நூற்றாண்டிற்குப் பிறகு, முதலில் போர்த்துக்கீசியர்களும் அவர்களைத் தொடர்ந்து டச்சுக்காரர்களும் எப்போதாவது பிரஞ்சுக்காரர்களும் மாலத்தீவுகளின் உள்ளூர் அரசியலில் தலையிட்டுள்ளனர். எனினும், 19 ஆம் நூற்றாண்டில் ஆங்கிலேயர்களின் பாதுகாப்புக்கு மாலத்தீவு மாறியவுடன் இக்குறுக்கீடுகள் முடிவுக்கு வந்தன. இத்தீவின் முடியாட்சி அரசியலுக்கு முடிவுகட்டி சுயாட்சிக்கான நடவடிக்கைகள் மேற் கொள்ளப்பட்டன.  
1965 ஆம் ஆண்டு 26 சூலையில் மாலத்தீவுக்கு முழுமையான சுதந்திரம் ஆங்கிலேயரிடமிருந்து கிடைத்தது . எனினும், அவர்கள் 1976 ஆம் ஆண்டுவரை இப்பவளத்தீவின் தென்கோடியில் உள்ள கான் தீவில் தங்களுடைய விமானத் தளத்தை பராமரித்து வந்தனர். மிகப்பெரிய ஒரு பனிப்போரின் உச்சத்தில் ஆங்கிலேயர்கள் 1976 இல் இத்தளத்தை விட்டு வெளியேறினர். கிட்டத்தட்ட இவர்கள் வெளியேறியவுடன் கான விமானத்தளத்தின் எதிர்காலம் குறித்த ஊகங்கள் தூண்டப்பட்டன. சோவியத் யூனியன் இவ்விமானத்தளத்தை உபயோகப்படுத்திக் கொள்வதற்காக வைத்த கோரிக்கையை மாலத் தீவு நிராகரித்தது.  
1990 களின் தொடக்கத்தில் மாலத்தீவுக் குடியரசின் முன் மிகப்பெரிய சவால் ஒரு தீர்க்கப்பட வேண்டியிருந்தது. மீன் பிடிதொழில், விவசாயம் மற்றும் சுற்றுலா முதலிய மிகக்குறைவான வளங்களில் இருந்து விரைவான பொருளாதார வளர்ச்சியையும் நவீனமாதலையும் உண்டாக்கும் அவசியம் மிகமுக்கியமான பிரச்சினையாக இருந்தது. உத்தேசமாக உயர்ந்து வரும் கடல் மட்ட உயர்வும் தாழ்வான பகுதியில் காணப்படும் இப்பவளத்தீவு எதிர்நோக்கும் அழிவையும் கடந்து நிருபிக்கவும் வேண்டியிருந்தது.
# மாலத்தீவின் வரலாறு

## தொடக்க காலம்

அண்டையிலுள்ள இந்தியத் துணைக் கண்டத்தின் தெற்கு கடற்கரைப் பகுதியில் இருந்து மாலத்தீவுக்கு முதன்முதலாக வந்து குடியேறியுள்ளனர். மாலத்தீவினரின் வாய்மொழிச் செய்திகள், மொழியியல் மற்றும் கலாச்சார மரபு மற்றும் சுங்கத்துறை நடவடிக்கைகள் முதலியனவற்றின் ஒப்பீட்டு ஆய்வு முடிவுகள் இக்கருத்துக்கு ஆதாரங்களாக உள்ளன. முதல் மாலத்தீவு குடியேறிகளான இவர்கள் எந்தவிதமான தொல்பொருள் எச்சங்களையும் விட்டுச்செல்லவில்லை.  
அவர்கள் தங்கள் வீடுகளை மரத்தாலும், பனை மடல்களாலும் மற்றும் பிற எளிதில் மக்கும் பொருட்களாலும் கட்டப்பட்டிருந்தன. வெப்பமண்டல தட்பவெப்ப நிலையில் இவை உப்பு மற்றும் காற்றால் எளிதில் அழிந்துபோயின. இவர்களுடைய தலைவர்கள் அல்லது தலைவரின் பிரதிநிதிகளாக நியமிக்கப்பட்டவர்களும் கல்லால் கட்டப்பட்ட அரண்மனைகள், சுற்றுச்சுவர்கள் மற்றும் மத அடையாளங்களான கோயில்கள் முதலியனவற்றை கட்டிக்கொள்ளவில்லை
# மாலத்தீவின் வரலாறு

## மாலத்தீவுகளில் பௌத்த இராச்சியம்

பெரும்பாலான வரலாற்றுப் புத்தகங்களில் மாலத்தீவில் பௌத்தமதம் இருந்தது தொடர்பாக சுருக்கமாக குறிப்பிடப்பட்டிருந்த போதிலும், மாலத்தீவில் பௌத்தமதம் தோன்றி வளர்ந்த 1400 ஆண்டு கால வரலாற்றைக் கொண்டிருக்கிறது. தற்பொழுதைய மாலத்தீவுக் கலாச்சாரமும் பௌத்தமும் இணைந்தே மாலத்தீவு வரலாற்றுடன் தழைத்தோங்கின.
# அரியலூர் (பக்கவழி நெறிப்படுத்தல்)

அரியலூர் என்ற பெயரில் உள்ளவை:
# அரியலூர் (பக்கவழி நெறிப்படுத்தல்)

## இடங்கள்

- அரியலூர் (அரியலூர் மாவட்டம்)
- அரியலூர் (சட்டமன்றத் தொகுதி)
- அரியலூர் மாவட்டம்
- அரியலூர் வட்டம்
- அரியலூர். வி ஊராட்சி (விழுப்புரம் மாவட்டம்)
- அரியலூர் ஊராட்சி (விழுப்புரம் மாவட்டம்)
- அரியலூர் திருக்கை ஊராட்சி (விழுப்புரம் மாவட்டம்)
# தாய்லாந்தின் பண்பாடு

சிலை, பாங்காக் ]]
**தாய்லாந்தின் பண்பாடு** (Thailand's Culture), இந்திய, சீன, கம்போடிய மற்றும் பிற தென்கிழக்காசிய நாடுகளின் பண்பாட்டுத் தாக்கத்தினைப் பெருமளவுக் கொண்டுள்ளது. தாய்லாந்து மக்களின் பண்பாட்டில் முதன்மையாக ஆன்ம வாதம், இந்தியாவின் பண்பாடு, பௌத்தச் சமயம் ஆகியவற்றின் செல்வாக்கு அதிகளவில் காணப்படுகிறது.
# தாய்லாந்தின் பண்பாடு

## வாழ்முறை

### சமயங்கள்

பெற்றுகொள்ளும் காட்சி]]  
தாய்லாந்தில் தோராயமாக 94%-95% மக்கள் தேரவாத பௌத்தம் பிரிவினைச் சார்ந்தவர்களாக உள்ளார்கள். முகமதியர்கள் (5-6%), கிருத்துவர்கள் (1%), மகாயான பௌத்தப் பிரிவினைச் சேர்ந்தவர்கள், பிற சமயத்தவர் மதச் சிறுபான்மையினராக உள்ளனர். தேரவாத பௌத்தம் அரசு ஆதரவுப் பெற்றச் சமயமாகும். எனவே, புத்தபிக்குகள் பல்வேறு அரசுச் சலுகைகளைப் (உதாரணம்: இலவசப் போக்குவரத்து) பெறுகிறார்கள்.  
தாய்லாந்தில் புத்த சமயம் ஆன்மா, முன்னோர்களின் ஆவிகள் போன்ற பல்வேறு மரபுவழி நம்பிக்கைகளினால் தாக்கமடைந்துள்ளதால் புத்தமத அண்டவியலில் இத்தகுக் கருத்துகளும் உள்வாங்கப்பட்டுள்ளன. பெரும்பாலான தாய்லாந்து மக்கள் தங்கள் வீடுகளுக்கு வெளியில் மரத்தாலான சிற்றுருவ வீடுகளை, "ஆவி வீடுகள்" என்னும் பெயரில் வைத்திருக்கிறார்கள். இங்கு அவர்களின் குடும்பத்தினைச் சேர்ந்த ஆவிகள் வசிப்பதாக நம்புகிறார்கள். இந்த ஆவிகளுக்கு உணவு, பானங்களைப் படையலிடுகிறார்கள். இதன் மூலம் ஆவிகளை மகிழ்வுபடுத்துவதாக நம்புகிறார்கள். இல்லையெனில், இந்த ஆவிகள் வீடுகளுக்குள் புகுந்து, வாழ்வதால் நாசம் விளைவித்துவிடுவதாக நம்புகிறார்கள். இத்தகு ஆவி வீடுகள் தாய்லாந்துத் தெருக்கள், பொது இடங்களிலும் காணப்படுகின்றன. இங்குப் பொதுமக்கள் காணிக்கைச் செலுத்தி வழிபடுகிறார்கள்.  
தேரவாத பௌத்தத்திற்கு முன்பு இந்து சமயமும், மகாயான பௌத்த மதமும் தாய்லாந்தில் இருந்தன. இந்த இரு சமயங்களின் தாக்கமும் நாட்டுப்புறக் கலைகளில் இன்றும் இருப்பதைக் காணலாம். தாய்லாந்து மக்களின் நாட்டுப்புறச் சமய நம்பிக்கைகளில் கோவில்கள் முக்கியப் பங்காற்றுகின்றன. தாய்லாந்தின் படிமவியலில் சில சமயங்களில் போதிசத்துவர்களின் ஒரு வடிவம் இணைக்கப்பட்டிருப்பதிலிருந்து மகாயான புத்தமதத்தின் தாக்கம் உள்ளதையும் அறியலாம்.
# தாய்லாந்தின் பண்பாடு

## வாழ்முறை

### திருமணம்

தாய்லாந்து முறைப் புத்த திருமணச் சடங்குகள் பொதுவாக இரண்டு பகுதிகளாகப் பிரிக்கப்பட்டுள்ளன: பூசைச் செய்து வழிபாடுச் செய்தல், புத்தர் உருவத்திற்கும், புத்த பிக்குகளுக்கும் உணவு, பொருட்களை வைத்துப் படையலிடுதல் போன்ற புத்த சமயம் சார்ந்தவை ஒரு பிரிவாகவும், நாட்டுப்புறப் பழக்கவழக்கங்களை உள்ளடக்கிய, திருமணத் தம்பதியினரின் குடும்பத்தை மையமாகக் கொண்ட, புத்த சமயம் சாராத மற்றொரு பிரிவாகவும் உள்ளன.  
பழைய காலத்தில், புத்தபிக்குகள் திருமணச் சடங்குகளில் கலந்து கொள்ளாமல் இருந்தனர். ஈமச் சடங்குகளில் புத்தபிக்குகள் இருப்பது அவசியமாக இருந்ததால் திருமணத்தில் அவர்கள் இருப்பது ஒரு கெட்டச் சகுனமாகக் கருதப்பட்டது. திருமணம் நிகழும் முன்போ அல்லது நடைபெற்ற பின்போ மணமக்கள் புத்த விகாரைகளுக்குச் சென்று ஆசிர்வாதம் பெறுவது, திருமணத்திற்கு முகூர்த்த நாள் குறிப்பது போன்றவற்றில் புத்தபிக்குகளின் பங்கு இருந்தது. புத்தசமயம் சாராத திருமணச் சடங்குகள் விகாரைகளுக்கு வெளியில், வேறொரு நாளில் நடைபெற்றன. ஆனால், தற்பொழுது இத்தகுத் தடைகள் பெருமளவுத் தளர்த்தப்பட்டுள்ளன. புத்தமதம் சாராத சடங்குகள் நடக்கும் நாளில் மணமக்கள் விகாரைகளுக்குத் செல்வது, புத்த விகாரைகளிலேயே திருமணம் நடைபெறுவது போன்றவை சாதாரணமாக நிகழ்கின்றன. புத்தமதம் சார்ந்த சடங்குகளின்போது மணமக்கள் புத்தரின் உருவத்தை வணங்கி, புத்த மந்திரங்களை ஓதி, விளக்கு, ஊதுபத்தி ஏற்றி வழிபடுதல் வழக்கமாக உள்ளது.
# தனேகஷிமா விண்வெளி மையம்

"தனேகஷிமா விண்வெளி மையம்" (&#x20;(<span lang="ja">種子島宇宙センター</span><span>,</span>&#x20;*Tanegashima Uchū Sentā*<sup><span>?</span></sup>) (TNSC))ஜப்பானின்விண்வெளி தொழில்நுட்ப மேம்பாடு மற்றும் சோதனைக்களமாகும். இது கியூஷூ தீவுக்கு 115 கிலோ மீட்டர்கள் தெற்கே அமைந்திருக்கும் "தனேகஷிமா" தீவில் நிறுவப்பட்டுள்ளது. சப்பானிய தேசிய விண்வெளி மேம்பாட்டு முகமைநிறுவப்பட்டபோது 1969-இல் இம்மையமும் அமைக்கப்பட்டது. தற்போது ஜாக்சாவால் நிர்வகிக்கப்பட்டு வருகிறது.  
இம்மையத்தில் செயற்கைக்கோள்களின் பொருந்துகை, சோதனை, ஏவுதல் மற்றும் பறத்தல் கண்காணிப்பு பணிகள் மேற்கொள்ளப்படுகின்றன. மேலும் ஏவூர்தி பொறிகளின் சோதனை முறை எரிதல்களும் இங்கே நடத்தப்படுகின்றன. இதுவே ஜப்பானின் மிகப் பெரிய விண்வெளி மேம்பாட்டு மையமாகும்.
# தனேகஷிமா விண்வெளி மையம்

## வெளியிணைப்புகள்

- அலுவல் இணையதளம் (Japanese)
- அலுவல் இணையதளம் (English)
- Introduction
- http://www.astronautix.com/sites/tanshima.htm
- SLR Global Performance Report Card
- 8866 Tanegashima - asteroid
# பார்க்கென்டைன்

**இசுக்கூனர் பார்க்** எனவும் அழைக்கப்படும் **பார்க்கென்டைன்** (barquentine) என்பது, மூன்று அல்லது அதற்கு மேற்பட்ட பாய்மரங்களைக் கொண்ட பாய்க்கப்பல். இது முன் பாய்மரத்தில் குறுக்குப் பாயமைப்பும். முதன்மை, பின் மற்றும் பிற பாய்பரங்களில் முன்-பின் பாயமைப்பும் கொண்டது.
# பார்க்கென்டைன்

## பார்க்கென்டைன் பாயமைப்பு

முழுப் பாயமைப்புக் கொண்ட கப்பல்கள் எல்லாப் பாய்மரங்களிலும் குறுக்குப் பாயமைப்பையும், "பார்க்" கப்பல் முன் மற்றும் முதன்மைப் பாய்மரங்களில் குறுக்குப் பாயமைப்பையும் கொண்டிருக்க பாக்கென்டைனில் முன் பாய்மரம் மட்டுமே குறுக்குப் பாயமைப்பைக் கொண்டுள்ளது. சிறிய பணிக்குழுவுடன் இயங்கக்கூடிய தன்மை, பெருமளவு சரக்குகளைக் கொண்டுசெல்லும்போது காற்றின் திசைக்கு நெருக்கமாகச் செல்லக்கூடிய வல்லமை என்பன 19 ஆம் நூற்றாண்டின் இறுதியில், இக்கப்பலைப் பிரபலமாக்கின.  
இன்று, பார்க்கென்டைன்கள் நவீன "டோல்" கப்பல்கள் தொடர்பிலும், பாய்க்கப்பல் பயிற்சி தொடர்பிலும் பெயர் பெற்றுள்ளது. இவற்றின் முன்-பின் பாயமைப்பை இலகுவாகவும் செயற்றிறனுடனும் இயக்க முடியும் அதேவேளை, குறுக்குப் பாயமைப்புக்கொண்ட ஒற்றைப் பாய்மரம், தொலை தூரப் பயணத்துக்கான வேகத்தையும், துறைமுகங்களில் நல்ல தோற்றத்தையும் வழங்குகின்றது.
# வெண்காரம்

**வெண்காரம்** கற்கண்டு வடிவத்தில் நல்ல வெண்மை நிறத்துடன் இருக்கும். வாயில் போட்டால் துவர்க்கும் தன்மையுடையது.**வெண்காரம்** (போராக்ஸ் ,சோடியம் போரேட், டின்கல் மற்றும் டின்கார் என்றும் குறிப்பிடப்படுகிறது) என்பது ஒரு உப்பு (அயனி கலவை) ஆகும், இது பொதுவாக Na2H20B4O17 என்ற வேதியியல் சூத்திரத்துடன் சோடியத்தின் நீரேற்றப்பட்ட போரேட்டாகக் காணப்படுகிறது.**வெண்காரம்** போராக்ஸ் கனிமம் என்பது ஒரு படிக போரேட் கனிமமாகும், இது உலகளவில் ஒரு சில இடங்களில் மட்டுமே பொருளாதார ரீதியாக வெட்டப்படக்கூடிய அளவுகளில் காணப்படுகிறது.  
குறைந்த நீரேற்றம் கொண்ட பிற வடிவங்களில் **வெண்காரம்** சூடாக்குவதன் மூலம் நீரிழப்பு செய்ய முடியும். டெகாஹைட்ரேட் அல்லது பிற ஹைட்ரேட்டுகளிலிருந்து நீரற்ற வடிவ போராக்ஸைப் பெறலாம், இதன் விளைவாக வரும் கண்ணாடி போன்ற திடப்பொருளை சூடாக்கி, பின்னர் ஒரு பொடியாக அரைப்பதன் மூலம் பெறலாம். இது ஒரு வெள்ளை படிக திடப்பொருளாகும், இது டெட்ராபோரேட் அயனி காரணமாக ஒரு அடிப்படை கரைசலை உருவாக்க தண்ணீரில் கரைகிறது.  
**வெண்காரம்** போராக்ஸ் பொதுவாக பொடி அல்லது சிறுமணி வடிவத்தில் கிடைக்கிறது மற்றும் பல தொழில்துறை மற்றும் வீட்டு உபயோகங்களைக் கொண்டுள்ளது, இதில் பூச்சிக்கொல்லியாக, உலோக சாலிடரிங் ஃப்ளக்ஸ் ஆக, கண்ணாடி, பற்சிப்பி மற்றும் மட்பாண்ட மெருகூட்டல்களின் ஒரு அங்கமாக, தோல்கள் மற்றும் தோல்களைப் பதனிடுவதற்கு, மரத்தின் செயற்கை வயதானதற்கு, மர பூஞ்சைக்கு எதிரான பாதுகாப்பாக, உணவு சேர்க்கையாக, மற்றும் ஒரு மருந்து காரமயமாக்கியாக உள்ளது. வேதியியல் ஆய்வகங்களில் இது ஒரு இடையக முகவராகப் பயன்படுத்தப்படுகிறது.  
டின்கல் மற்றும் டின்கார் என்ற சொற்கள் ஆசியாவின் பல்வேறு பகுதிகளில் வறண்ட ஏரிப் படுகைகளிலிருந்து வரலாற்று ரீதியாக வெட்டப்பட்ட இயற்கையாக நிகழும் போராக்ஸைக் குறிக்கின்றன.
# வெண்காரம்

## வரலாறு

திபெத்தில் உள்ள வறண்ட ஏரிப் படுகைகளில் முதன்முதலில் போராக்ஸ் கண்டுபிடிக்கப்பட்டது. திபெத், பெர்சியா மற்றும் ஆசியாவின் பிற பகுதிகளிலிருந்து பூர்வீக டின்கல் கி.பி 8 ஆம் நூற்றாண்டில் பட்டுச் சாலை வழியாக அரேபிய தீபகற்பத்திற்கு வர்த்தகம் செய்யப்பட்டது.  
19 ஆம் நூற்றாண்டின் பிற்பகுதியில் பிரான்சிஸ் மரியன் ஸ்மித்தின் பசிபிக் கோஸ்ட் போராக்ஸ் நிறுவனம் 20 மியூல் டீம் போராக்ஸ் வர்த்தக முத்திரையின் கீழ் பல்வேறு வகையான பயன்பாடுகளை சந்தைப்படுத்தி பிரபலப்படுத்தத் தொடங்கியபோது போராக்ஸ் முதன்முதலில் பொதுவான பயன்பாட்டிற்கு வந்தது, இது கலிபோர்னியா மற்றும் நெவாடா பாலைவனங்களிலிருந்து போராக்ஸ் முதலில் கொண்டு வரப்பட்ட முறைக்கு பெயரிடப்பட்டது.
# வெண்காரம்

## பயன்பாடு

- இது குங்குமம் தயாரிக்க பயன்படுகிறது
- தங்க நகை செய்வதற்கு தண்ணீரில் கரைத்து இறுக்கி பிடிப்பதற்கு உதவும் .
- எனாமல் மெருகூட்டல்களில் மூலப்பொருள்.
- கண்ணாடி மற்றும் மட்பாண்டங்களின் கூறு.
- ஈரமான, பச்சைப் பொருட்கள் மற்றும் பிஸ்க் ஆகியவற்றில் பொருத்தத்தை மேம்படுத்த பீங்கான் துண்டுகள் மற்றும் பீங்கான் மெருகூட்டல்களில் ஒரு சேர்க்கையாகப் பயன்படுத்தப்படுகிறது.
- துணிக்கு தீ தடுப்பு சிகிச்சை.
- செல்லுலோஸ் காப்புக்கான பூஞ்சை எதிர்ப்பு கலவை.
- கம்பளிக்கு 10% கரைசலில் மோத்ப்ரூஃப் செய்தல்.
- அலமாரிகள், குழாய் மற்றும் கேபிள் நுழைவாயில்கள், சுவர் பேனலிங் இடைவெளிகள் மற்றும் சாதாரண பூச்சிக்கொல்லிகள் விரும்பத்தகாத இடங்களில் பிடிவாதமான பூச்சிகளைத் தடுப்பதற்காக (எ.கா. ஜெர்மன் கரப்பான் பூச்சிகள்) தூளாக்கப்பட்டது.
- கேசீன், ஸ்டார்ச் மற்றும் டெக்ஸ்ட்ரின் அடிப்படையிலான பசைகளில் டேக்கிஃபையர் மூலப்பொருள்.
- ஷெல்லாக்கை சூடான போராக்ஸில் கரைப்பதன் மூலம் டிப் பேனாக்களுக்கு அழியாத மை தயாரிக்க.
- பாம்பு தோல்களுக்கு குணப்படுத்தும் முகவர்.
- சால்மன் முட்டைகளுக்கு குணப்படுத்தும் முகவர், சால்மன் மீன்களுக்கான விளையாட்டு மீன்பிடியில் பயன்படுத்த.
- pH ஐ கட்டுப்படுத்த நீச்சல் குள இடையக முகவர்.
- அணு உலைகள் மற்றும் செலவழித்த எரிபொருள் குளங்களில், வினைத்திறனைக் கட்டுப்படுத்தவும் அணுக்கரு சங்கிலி எதிர்வினையை நிறுத்தவும் நியூட்ரான் உறிஞ்சியாக செயல்படுகிறது.
- போரான் குறைபாடுள்ள மண்ணை சரிசெய்ய நுண்ணூட்டச்சத்து உரமாக.
- டாக்ஸிடெர்மியில் பாதுகாப்பான்.
- தீயை பச்சை நிறத்துடன் வண்ணமயமாக்குதல்.
- தோற்றத்தை மேம்படுத்தவும், ஈக்களை ஊக்கப்படுத்தவும் ஹாம்ஸ் போன்ற உலர்ந்த-குணப்படுத்தப்பட்ட இறைச்சிகளை பூசுவதற்கு பாரம்பரியமாகப் பயன்படுத்தப்படுகிறது.
- அசுத்தங்களை வெளியேற்றவும், ஆக்சிஜனேற்றத்தைத் தடுக்கவும் வார்ப்பில் உலோகங்கள் மற்றும் உலோகக் கலவைகளை உருக்குவதற்கு ஒரு ஃப்ளக்ஸாகப் பயன்படுத்தப்படுகிறது.
- மரப்புழு சிகிச்சையாகப் பயன்படுத்தப்படுகிறது (தண்ணீரில் நீர்த்தப்பட்டது)
- சார்ஜ் செய்யப்பட்ட துகள் தடங்களின் மறைந்திருக்கும் பட ஆயுட்காலத்தை நீட்டிக்க, அணுக்கரு குழம்புக்கு ஒரு சேர்க்கையாக துகள் இயற்பியலில். 1950 நோபல் பரிசு வழங்கப்பட்ட பியோனின் முதல் கவனிப்பில் இந்த வகை குழம்பு பயன்படுத்தப்பட்டது.
# வெண்காரம்

## மருத்துவ குணங்கள்

வெண்காரத்தின் மருத்துவ பயன்பாடு பல இலக்கியங்களிள் காணப்படுகிறது.
போகர் 7000 சப்த காண்டம் 834 ஆம் பாடலில் , *எரித்திடவே குறுகியது குழம்புபோலாம் எளிதான **'வெண்காரம்**' துரிசிரண்டு மரித்திடவே பொடியாக்கி குழப்பிவிட்டு வளமாகக் காடீநுச்சியதை வுப்பாடீநுப்பண்ணி தரித்திடவே முன்போல புடத்தைப்போடு தயங்காதே எரித்துவைத்து மாட்டக்கேளு குரித்திடவே துரிசியென்ற குருதானாச்சு கொடுவேலி சமூலமே சாம்பலாச்சு* எனக் குறிப்பிடப்பட்டுள்ளது.
# கொளத்தூர்

கொளத்தூர் என்ற பெயரில் உள்ள கட்டுரைகள்:
# கொளத்தூர்

## ஊர்கள்

- கொளத்தூர். எ ஊராட்சி (விழுப்புரம் மாவட்டம்)
- கொளத்தூர். டி ஊராட்சி (விழுப்புரம் மாவட்டம்)
- கொளத்தூர் ஊராட்சி (அரியலூர் மாவட்டம்)
- கொளத்தூர் (சென்னை)
- கொளத்தூர் (சேலம்)
- கொளத்தூர் (புதுக்கோட்டை) (சட்டமன்றத் தொகுதி)
- கொளத்தூர் (சட்டமன்றத் தொகுதி)
# கொளத்தூர்

## நபர்கள்

- கொளத்தூர் மணி
# ராகவேந்திரா ராஜ்குமார்

**ராகவேந்திரா ராஜ்குமார்** ஓர் இந்தியத் திரைப்பட நடிகர், தயாரிப்பாளர் ஆவார். அதிகமாக கன்னடத் திரைப்படங்களில் நடித்து வருகிறார். இவர் நன்கறியப்பட்ட கன்னடத் திரைப்பட நடிகர் ராஜ்குமார் - பர்வதம்மா இணையரின் இரண்டாவது மகனாவார்.  
இவர் கன்னடத் திரைப்படத் துறையில் உள்ள புகழ்பெற்ற நடிகர்களில் ஒருவராவார். இவர் முன்னணி கதாபாத்திரத்தில் நடித்த பல்வேறு திரைப்படங்கள் மிகச்சிறந்த வெற்றிபெற்ற திரைப்படங்களாகும். தற்போது கன்னடத் திரைப்படங்களைத் தயாரித்து வருகிறார். இவரது தயாரிப்பில், புனீத் ராஜ்குமார் நடித்த *ஜாக்கி* திரைப்படம் சிறப்பான வரவேற்பு பெற்ற திரைப்படமாகும். இவரது சகோதரரான புனீத் ராஜ்குமாரின் திரை வாழ்க்கையை வடிவமைத்ததில் இவருக்கு ஒரு பெரும்பங்கு உண்டு.  
இவரது மகன் வினய் ராஜ்குமார் நடிப்பில் அறிமுகமாகும் புதிய திரைப்படத்திற்கான அறிவிப்புவிழா அட்சய திருதியை நாளில் நடைபெற்றது. இவ்விழாவில் கன்னடத் திரைப்படத்துறையில் உள்ள முக்கிய நடிகர்கள், இயக்குனர்கள் மற்றும் கன்னடத் திரைப்படத் தயாரிப்பாளர்கள் ஏராளமானோர் கலந்து கொண்டனர்.
# ராகவேந்திரா ராஜ்குமார்

## திரைப்பட விபரம்

### தயாரித்த திரைப்படங்கள்

| 1987 | *சுருதி செரிதாக* |
| --- | --- |
| 2010 | *ஜாக்கி* |
| 2012 | *அண்ணா பாண்ட்* |
| 2013 | *யாரு கூகாதளி* |
# பெங் சட் லாவ்

**பெங் சட் லாவ்** (; பொருள்: **லாவோ மக்களின் இறைவாழ்த்து**) லாவோஸின் நாட்டுப்பண்ணாகும். இதை 1941 இல் எழுதி இசையமைத்தவர் தோங்டி சௌந்தோனேவிசித். 1945 இல் லாவோஸ் முடியாட்சியால் நாட்டுப்பண்ணாக ஏற்றுக்கொள்ளப்பட்டது.
லாவோஸ் உள்நாட்டு போரில் லாவோ மக்கள் ஜனநாயகத்தினர் வென்ற பிறகு பொதுவுடைமைக் கொள்கைகளுக்கேற்ப பாடல் வரிகளை மாற்ற முடிவெடுக்கப்பட்டது. முந்தைய பண்ணின் இசையை மாற்றாமல் 1975 இல் சிஸ்ஸானா சிஸ்ஸேனால் பாடல் வரிகள் மட்டும் திருத்தியமைக்கப்பட்டு நாட்டுப்பண்ணாக நிறுவப்பட்டது.
# பெங் சட் லாவ்

## அலுவல்முறையான பாடல் வரிகள்

| **அலுவல்முறை லாவோ மொழி** | **இலத்தீன் வரிவடிவில்** | **தமிழ் மொழிபெயர்ப்பு** | **ஆங்கில மொழிபெயர்ப்பு** |  |
| --- | --- | --- | --- | --- |
| ຊາດລາວຕັ້ງແຕ່ໃດມາ  
ລາວທຸກທົ່ວຫນ້າເຊີດຊູສຸດໃຈ  
ຮ່ວມແຮງຮ່ວມຈິດຮ່ວມໃຈ  
ສາມັກຄີກັນເປັນກຳລັງດຽວ  
ເດັດດ່ຽວພ້ອມກັນກ້າວຫນ້າ  
ບູຊາຊູກຽດຂອງລາວ  
ສົ່ງເສີມໃຊ້ສິດເປັນເຈົ້າ  
ລາວທຸກຊົນເຜົ່າສະເຫມີພາບກັນ  
ບໍ່ໃຫ້ພວກຈັກກະພັດ  
ແລະພວກຂາຍຊາດເຂົ້າມາລົບກວນ  
ລາວທັງມວນຊູເອກະລາດ  
ອິດສະຫລະພາບຂອງຊາດລາວໄວ້  
ຕັດສິນໃຈສູ້ຊີງເອົາໄຊ  
ພາຊາດກ້າວໄປສູ່ຄວາມວັດທະນາ | Xat Lao thung tae dai ma  
Lao tooktua na sertsoo soodjai,  
Huamhang huamjid huamjai  
Samakki gun bpen gumlung diao.  
Detdiao pom gun gaona  
Booxa soo giat kong Lao,  
Songserm sai sit pen jao  
Lao tooq sonepao summer pab gun.  
Baw hai puak juggapud  
Lae puak kaixat kaoma lob guan,  
Lao tung muan soo ekalat  
Itsalapab kong xat Lao wai,  
Thud sinjai soo sing ao xay  
Pa sad Lao pai soo kwarm watthana. | எல்லாக் காலத்திலும் லாவோ மக்கள்  
அவர்தம் தந்தையர் நாட்டை மேன்மைப்படுத்தி வந்தனர்  
நெஞ்சில் ஒன்றுபட்டு  
உயிரும் ஊக்கமும் ஒன்றெனக் கொண்டு  
உறுதியாக முன்னேறுவர்  
லாவோ மக்களின் மாண்பை மதித்து மேம்படுத்தி  
அவர்தம் ஆண்டைகளின் உரிமையை உரைப்பர்  
எல்லா லாவோ மக்களும் சரிநிகரானவர்கள்  
ஏகாதிபத்தியர்களை இனி ஒருபோதும் அனுமதிக்கவோ  
வஞ்சகர்கள் அவர்தமக்கு தீங்கிழைக்க விடவோ மாட்டார்கள்  
எல்லா மக்களும் லாவே நாட்டின் விடுதலையையும்  
தற்சார்பையும் காத்து நிற்பர்  
நாட்டை வளப்படுத்தி முன்னெடுக்க வேண்டி  
வெற்றிபெற இன்னலுற உறுதிகொண்டுள்ளனர். | For all time the Lao people  
Have glorified their Fatherland,  
United in heart,  
Spirit and vigour as one.  
Resolutely moving forwards,  
Respecting and increasing the dignity of the Lao people  
And proclaiming the to be their own masters.  
The Lao people of all origins are equal  
And will no longer allow imperialists  
And traitors to harm them.  
The entire people will safeguard the independence  
And the freedom of the Lao nation.  
They are resolved to struggle for victory  
In order to lead the nation to prosperity. | } |
# பெங் சட் லாவ்

## 1947 இல் பயன்பாட்டிலிருந்த பாடல் வரிகள்

| அலுவல்முறை லாவோ மொழி | இலத்தீன் வரிவடிவில் | தமிழ் மொழிபெயர்ப்பு | ஆங்கில மொழிபெயர்ப்பு |  |
| --- | --- | --- | --- | --- |
| ຊາດລາວຕັ້ງແຕ່ເດີມມາ  
ຂຶ້ນຊື່ລືຊາຢູ່ໃນອາຊີ  
ຊາວລາວຜູກພັນໄມຕຣີ  
ຮ່ວມສາມັກຄີຮັກຫໍ່ໂຮມກັນ  
ຮັກຊາດຮັກປະເທດເຮົາ  
ຮັກເຈົ້າປົກເກດເກສາ  
ໂຮມຮັກຮ່ວມສາສນາ  
ແຕ່ບູຮານມາຮັກສາດິນແດນ  
ບໍ່ໃຫ້ຊາດໃດມາລວນ  
ຮາວີຮົບກວນຍາດແຍ່ງຊີງເອົາ  
ໃຜຂືນເຂົ້າມາລູ່ວຸ່ນວາຍ  
ສູ້ຈົນຕົວຕາຍຕ້ານທານສັດຕຣູ  
ຊ່ວຍເຊີດຊູເລືອດເນື້ອເຊື້ອເຜົ່າ  
ຟື້ນຟູກູ້ເອົາບັນເທົາທຸກກັນ | Xat Lao thung thae derm ma,  
Khun xu lu xa yu nai ahzi,  
Sao Lao phouk pun maitri,  
Huam samakkhi huk ho hôm gun.  
Huk xat huk pathét hao,  
Huk jao pôk két késa,  
Hôm huk huam satsana,  
Thae buhahn ma huksa din daen.  
Baw hai xat dai ma luan,  
Havi hôp kuan yat yaeng xing ao,  
Phai khun khao ma loun vounvai,  
Sou jôn thua tai tan than sattru,  
Suay xeut xu leuat nua xua phao,  
Feun fu ku ao banthao thouk gun. | அக்காலத்தில் நமது லாவோ மக்கள்  
ஆசியாவெங்கும் பெரும்புகழ் பெற்றிருந்தனர்  
அன்பால் ஒன்றுபட்டிருந்தனர்  
இக்காலத்திலும் மக்களையும் நாட்டையும் விரும்பி  
அவர்தம் தலைவர்களின் பின் அணிவகுக்கின்றனர்  
தம் முன்னோர்களின் நம்பிக்கைகளைப் பேணிக்காத்து  
தம் நாட்டைப் பாதுகாக்கின்றனர்  
பிறருக்கு அச்சுறுத்தவோம் ஆள நினைக்கவோ  
எண்ணம் எழாவண்ணம் இருப்பர்  
வரும் பகைவர்கள் அழியச்  
சாகும் வரை போர்க்களத்தில் எதிர்த்து நிற்பர்  
இன்னற்பொழுதிலும் ஒன்றாய் நின்று  
லாவோஸின் பழம்பெருமையை நிலைநிறுத்துவர். | In the old days, our Lao people  
Were famous all over Asia.  
Because the Lao  
Were united in love.  
Still today, they love their people and country  
And rally around their leaders.  
They preserve the religion of their fathers,  
And protect the soil of their ancestors.  
They will never allow another nation to threaten them  
Or to occupy their territory.  
Every enemy who enters their country  
Will find them ready to fight until death.  
All together, they can restore the ancient glory of their blood,  
and they will stand together in the days of danger. | } |
# ஆந்திரப் பிரதேச சம்பர்க் கிராந்தி அதிவிரைவுவண்டி

ஆந்திர பிரதேச சம்பர்க் கிராந்தி அதிவிரைவு ரயில். ஒரு தெற்கு மத்திய ரயில்வேயினைச் சேர்ந்த ரயிலாகும். இது புது டெல்லிக்கும் திருப்பதிக்கும் இடையே செயல்படுகிறது. சம்பார்க் கிராந்தி அதிவிரைவு ரயில் தொடரில் இதுவும் ஒரு ரயிலாகும். மிகவும் அதிக தூரம் பயணத்தினைக் கொண்டிருந்தாலும் குறிப்பிட்ட அளவிலான நிறுத்தங்களை மட்டுமே கொண்டிருப்பதனால் அதிவிரைவுச் சேவையாக இது செயல்படுகிறது. இந்த ரயில் சேவை இந்தியாவின் தலைநகரான புது டெல்லியினை, பிற மாநிலங்களின் தலைநகருடன் இணைக்கிறது.
# ஆந்திரப் பிரதேச சம்பர்க் கிராந்தி அதிவிரைவுவண்டி

## பெயர்க் காரணம்

சம்பர்க், கிராந்தி ஆகிய வார்த்தைகள் சமஸ்கிருத மொழியில் இருந்து எடுக்கப்பட்டவை. சம்பர்க் என்பதற்கு தொடர்புபடுத்துதல் என்பதும், கிராந்தி என்பதற்கு அடுத்தடுத்த செயல்முறைகள் என்பதும் பொருளாகும். இரண்டு வார்த்தைகளையும் இணைத்திருப்பதன் மூலம் “அடுத்தடுத்த செயல்முறைகள் மூலம் இந்தியாவில் உள்ள நகரங்களை, இந்திய தலைநகருடன் தொடர்புபடுத்துவது” எனும் பொருள்படும்படி வைத்துள்ளனர். குறிப்பிட்ட அளவிலான நிறுத்தங்களை வழங்குவதன் மூலம் இதனை சாத்தியப்படுத்தியுள்ளனர். இதேபோல் ராஜதானி அதிவிரைவு ரயில் செயல்பட்டாலும் அதில் குளிர்சாதன வசதி இருப்பதால், அதன் ரயில் கட்டணம் அதிகம், ஆனால் இந்த ரயில் சேவையில் ரயில் கட்டணம் குறைவு.
# ஆந்திரப் பிரதேச சம்பர்க் கிராந்தி அதிவிரைவுவண்டி

## வழித்தடமும் நிறுத்தங்களுக்கான நேரமும்:

| 1 | திருப்பதி
(TPTY) | தொடக்கம் | 05:40 | 0 | 0 கி.மீ | 1 |  |
| --- | --- | --- | --- | --- | --- | --- | --- |
| 2 | ரேணிகுண்டா சந்திப்பு(RU) | 06:00 | 06:05 | 5 நிமி | 10 கி.மீ | 1 |  |
| 3 | கடப்பா
(HX) | 07:58 | 08:00 | 2 நிமி | 135 கி.மீ | 1 |  |
| 4 | எர்ரகுண்ட்லா
(YA) | 08:34 | 08:35 | 1 நிமி | 174 கி.மீ | 1 |  |
| 5 | தாடிபத்ரி
(TU) | 09:44 | 09:45 | 1 நிமி | 244 கி.மீ | 1 |  |
| 6 | தோன்
(DHNE) | 12:05 | 12:10 | 5 நிமி | 347 கி.மீ | 1 |  |
| 7 | கர்னூல்
நகரம் (KRNT) | 13:02 | 13:04 | 2 நிமி | 400 கி.மீ | 1 |  |
| 8 | கட்வால்
(GWD) | 14:04 | 14:05 | 1 நிமி | 456 கி.மீ | 1 |  |
| 9 | மஹபூப்நகர்
(MBNR) | 15:04 | 15:06 | 2 நிமி | 531 கி.மீ | 1 |  |
| 10 | காச்சிகுடா
(KCG) | 16:48 | 16:50 | 2 நிமி | 636 கி.மீ | 1 |  |
| 11 | செகந்திராபாத் சந்திப்பு(SC) | 17:35 | 17:55 | 20 நிமி | 644 கி.மீ | 1 |  |
| 12 | காசீபேட் சந்திப்பு(KZJ) | 19:48 | 19:50 | 2 நிமி | 775 கி.மீ | 1 |  |
| 13 | ராம்குண்டம்
(RDM) | 20:44 | 20:45 | 1 நிமி | 868 கி.மீ | 1 |  |
| 14 | மஞ்சேரல்
(MCI) | 20:59 | 21:00 | 1 நிமி | 882 கி.மீ | 1 |  |
| 15 | பெல்லம்பள்ளி
(BPA) | 21:09 | 21:10 | 1 நிமி | 901 கி.மீ | 1 |  |
| 16 | சிர்பூர்
ககஸ்நகர் (SKZR) | 21:44 | 21:45 | 1 நிமி | 940 கி.மீ | 1 |  |
| 17 | நாக்பூர்
(NGP) | 02:00 | 02:10 | 10 நிமி | 1221 கி.மீ | 2 |  |
| 18 | போபால் சந்திப்பு (BPL) | 08:05 | 08:15 | 10 நிமி | 1610 கி.மீ | 2 |  |
| 19 | ஜான்சி சந்திப்பு(JHS) | 12:00 | 12:10 | 10 நிமி | 1901 கி.மீ | 2 |  |
| 20 | தில்லி ஹஸ்ரத் நிசாமுதீன் (NZM) | 18:00 | முடிவு | 0 | 2303 கி.மீ | 2 | } |  
இதேபோல் வண்டி எண் 12708 ஹஸ்ரத் நிசாமுதீன் சந்திப்பில் இருந்து புறப்பட்டு, திருப்பதி வரை சென்றடையும்.